ACORD

între Uniunea Europeană și Republica Moldova cu privire la protecția indicațiilor geografice ale produselor agricole și alimentare

GUVERNUL REPUBLICII MOLDOVA,

pe de o parte,

și

UNIUNEA EUROPEANĂ,

pe de altă parte,

denumite în continuare „părți contractante”,

AVÂND ÎN VEDERE obiectivele Acordului de parteneriat și cooperare și planul de acțiune aferent pentru asigurarea unui nivel de protecție a drepturilor de proprietate intelectuală similar cu cel din UE, inclusiv mijloace eficace de aplicare,

AVÂND ÎN VEDERE obiectivele Acordului de asociere, în special în cadrul dispozițiilor eventualei viitoare zone de liber schimb aprofundată și cuprinzătoare, de a se asigura un nivel de protecție a drepturilor de proprietate intelectuală similar cu cel din UE, inclusiv mijloace eficace de aplicare,

ȚINÂND SEAMA de faptul că părțile contractante convin să promoveze reciproc o dezvoltare armonioasă a indicațiilor geografice definite la articolul 22 alineatul (1) din Acordul privind aspectele comerciale ale drepturilor de proprietate intelectuală (Acordul TRIPS) și să încurajeze comerțul cu produse agricole și alimentare originare de pe teritoriile părților contractante,

AU DECIS SĂ ÎNCHEIE PREZENTUL ACORD:

Articolul 1

Domeniu de aplicare

(1) Prezentul acord se aplică recunoașterii și protejării indicațiilor geografice originare de pe teritoriile părților contractante.

(2) Pentru ca o indicație geografică a unei părți contractante să fie protejată de cealaltă parte contractantă, ea trebuie să aibă ca obiect produse care intră în domeniul de aplicare al legislației respectivei părți contractante menționate la articolul 2.

(3) „Indicație geografică” înseamnă o indicație în sensul definiției de la articolul 22 alineatul (1) din Acordul TRIPS al OMC, care include și „denumirile de origine”.

Articolul 2

Indicații geografice recunoscute

(1) După examinarea legislației Republicii Moldova referitoare la protecția indicațiilor geografice, specificată în anexa I partea A, Uniunea Europeană concluzionează că legislația menționată îndeplinește criteriile prevăzute de anexa I partea C.

(2) După examinarea legislației Uniunii Europene referitoare la protecția indicațiilor geografice, specificată în anexa I partea B, Guvernul Republicii Moldova concluzionează că legislația menționată îndeplinește criteriile prevăzute de anexa I partea C.

(3) După ce a încheiat o procedură de opoziție în conformitate cu criteriile prevăzute în anexa II și după ce a examinat indicațiile geografice ale Uniunii Europene enumerate în anexa III și vinurile, vinurile aromatizate și băuturile spirtoase corespunzătoare indicațiilor geografice ale Uniunii Europene enumerate în anexa IV, care au fost înregistrate de Uniunea Europeană în temeiul legislației menționate la alineatul (2) din prezentul articol, Guvernul Republicii Moldova protejează indicațiile geografice respective în conformitate cu nivelul de protecție prevăzut de prezentul acord.

(4) După ce a încheiat o procedură de opoziție în conformitate cu criteriile prevăzute în anexa II și după ce a examinat produsele agricole și alimentare corespunzătoare indicațiilor geografice ale Republicii Moldova enumerate în anexa III și vinurile, vinurile aromatizate și băuturile spirtoase corespunzătoare indicațiilor geografice ale Republicii Moldova enumerate în anexa IV, care au fost înregistrate de Republica Moldova în temeiul legislației menționate la alineatul (1) din prezentul articol, Uniunea Europeană protejează indicațiile geografice respective în conformitate cu nivelul de protecție prevăzut de prezentul acord.

Articolul 3

Adăugarea unor noi indicații geografice

(1) Părțile contractante convin asupra posibilității de a adăuga în anexele III și IV noi indicații geografice pentru a fi protejate, în conformitate cu procedura stabilită la articolul 11 alineatul (3), după încheierea procedurii de opoziție și după examinarea indicațiilor geografice menționate la articolul 2 alineatele (3) și (4), în mod satisfăcător pentru ambele părți contractante.

(2) O parte contractantă nu este obligată să protejeze ca indicație geografică o denumire care este în conflict cu denumirea unui soi de plante, inclusiv a unui soi de struguri de vinificație, sau a unei rase de animale și care, în consecință, poate induce în eroare consumatorul cu privire la adevărata origine a produsului.

Articolul 4

Domeniul de aplicare al protecției indicațiilor geografice

(1) Indicațiile geografice enumerate în anexele III și IV, precum și cele adăugate în temeiul articolului 3 alineatul (1) sunt protejate împotriva:

(2) În cazul indicațiilor geografice total sau parțial omonime, protecția se acordă fiecărei indicații, cu condiția ca aceasta să fi fost utilizată cu bună credință și să se țină seama în mod corespunzător de utilizarea locală și tradițională și de riscul real de confuzie. Fără a se aduce atingere articolului 23 din Acordul privind aspectele comerciale ale drepturilor de proprietate intelectuală (TRIPS), părțile contractante decid în comun cu privire la condițiile concrete de utilizare care permit diferențierea indicațiilor geografice omonime, având în vedere necesitatea de a se asigura tratamentul echitabil al producătorilor în cauză și de a se evita inducerea în eroare a consumatorilor. O denumire omonimă care lasă consumatorilor impresia greșită că produsele sunt originare dintr-un alt teritoriu nu se înregistrează, chiar dacă denumirea este exactă în ceea ce privește teritoriul, regiunea sau localitatea din care este originar produsul respectiv.

(3) Atunci când, în cadrul negocierilor cu o țară terță, una dintre părțile contractante propune protejarea unei indicații geografice a respectivei țări terțe care este omonimă cu o indicație geografică a celeilalte părți contractante, aceasta din urmă este informată și are posibilitatea de a prezenta comentarii înainte ca denumirea să fie protejată.

(4) Nicio dispoziție din prezentul acord nu obligă o parte contractantă să protejeze o indicație geografică a celeilalte părți contractante care nu este protejată sau care încetează să mai fie protejată în țara de origine. Părțile contractante se notifică reciproc în cazul în care o indicație geografică încetează să mai fie protejată în țara de origine.

(5) Dispozițiile prezentului acord nu aduc atingere în niciun mod dreptului oricărei persoane de a utiliza, în operațiunile comerciale, numele persoanei în cauză sau numele predecesorului persoanei în cauză în activitățile comerciale, cu excepția cazului în care un astfel de nume este utilizat de așa manieră încât să inducă în eroare consumatorii.

Articolul 5

Dreptul de utilizare a indicațiilor geografice

(1) O denumire protejată în temeiul prezentului acord poate fi folosită de orice operator care comercializează, produce, prelucrează sau prepară produse agricole, produse alimentare, vinuri, vinuri aromatizate sau băuturi spirtoase conforme caietului de sarcini corespunzător al produsului.

(2) Odată ce o indicație geografică este protejată în temeiul prezentului acord, utilizarea denumirii protejate nu mai face obiectul niciunei înregistrări a utilizatorilor și al niciunei alte taxe.

Articolul 6

Aplicarea protecției

Părțile contractante aplică protecția prevăzută la articolele 2-7 prin acțiuni administrative sau proceduri judiciare adecvate, după caz, inclusiv la frontierele vamale (export și import), pentru a preveni și a opri orice utilizare ilegală a indicațiilor geografice protejate. Părțile contractante aplică o astfel de protecție și la cererea unei părți interesate.

Articolul 7

Dispoziție specifică

Fără a se aduce atingere angajamentelor anterioare ale Republicii Moldova de a acorda protecție indicațiilor geografice ale Uniunii Europene, derivate din acorduri internaționale privind protejarea indicațiilor geografice și aplicarea lor, inclusiv angajamentelor asumate prin Acordul de la Lisabona privind protecția și înregistrarea internațională a denumirilor de origine, și în conformitate cu articolul 6 din prezentul acord, Republica Moldova beneficiază de o perioadă de tranziție de 5 ani de la data intrării în vigoare a prezentului acord, pentru a lua toate măsurile complementare necesare în vederea opririi oricărei utilizări ilegale a indicațiilor geografice protejate, în special măsurile aplicabile la frontierele vamale.

Articolul 8

Relația cu mărcile

(1) Părțile contractante refuză sau anulează, din oficiu sau la cererea oricărei părți interesate, în conformitate cu legislația fiecăreia dintre părțile contractante, înregistrarea unei mărci care corespunde uneia dintre situațiile menționate la articolul 4 alineatul (1) în privința unei indicații geografice protejate pentru produse similare, cu condiția ca cererea de înregistrare a mărcii să fi fost depusă după data cererii de protecție a indicației geografice pe teritoriul respectiv.

(2) În cazul indicațiilor geografice menționate la articolul 2, data cererii de protecție este data intrării în vigoare a prezentului acord.

(3) În cazul indicațiilor geografice menționate la articolul 3, data cererii de protecție este data transmiterii unei cereri de protecție a unei indicații geografice celeilalte părți contractante.

(4) În cazul indicațiilor geografice menționate la articolul 3, părțile contractante nu au obligația să protejeze o indicație geografică dacă, dată fiind existența unei mărci renumite sau bine-cunoscute, protecția poate induce în eroare consumatorii cu privire la adevărata identitate a produsului.

(5) Fără a se aduce atingere alineatului (4), părțile contractante protejează indicațiile geografice și în cazul în care există o marcă anterioară. Prin marcă anterioară se înțelege o marcă a cărei utilizare corespunde uneia dintre situațiile menționate la articolul 4 alineatul (1) și care a fost solicitată, înregistrată sau, dacă această posibilitate este prevăzută de legislația în cauză, consacrată prin uz pe teritoriul uneia dintre părțile contractante anterior datei la care cealaltă parte contractantă transmite cererea de protecție a indicației geografice în temeiul prezentului acord. O astfel de marcă poate continua să fie utilizată și reînnoită fără să se aducă atingere protecției acordate indicației geografice, cu condiția să nu existe motive de anulare sau de revocare a mărcii respective în legislația referitoare la mărci a părților contractante.

Articolul 9

Norme generale

(1) Prezentul acord se aplică fără a aduce atingere drepturilor și obligațiilor care le revin părților contractante în temeiul Acordului de la Marrakesh privind constituirea Organizației Mondiale a Comerțului, încheiat la 15 aprilie 1994.

(2) Prin derogare de la articolul 7, importul, exportul și comercializarea oricărui produs menționat la articolele 2 și 3 se desfășoară în conformitate cu actele cu putere de lege și actele administrative aplicabile pe teritoriul părții contractante importatoare.

(3) Orice aspect legat de specificațiile tehnice ale denumirilor înregistrate este tratat în cadrul comitetului mixt instituit în baza articolului 11.

(4) Indicațiile geografice protejate în temeiul prezentului acord pot fi anulate numai de către partea contractantă din care este originar produsul.

(5) Caietul de sarcini al unui produs menționat în prezentul acord, inclusiv orice modificări ale acestuia, este aprobat de autoritățile părții contractante de pe teritoriul căreia este originar produsul.

Articolul 10

Cooperare și transparență

(1) Fie direct, fie prin intermediul comitetului mixt instituit în baza articolului 11, părțile contractante mențin contactul cu privire la toate aspectele legate de punerea în aplicare și funcționarea prezentului acord. În special, o parte contractantă poate solicita celeilalte părți contractante informații privind caietele de sarcini ale produselor și modificările acestora, precum și punctele de contact pentru dispozițiile în materie de control.

(2) Fiecare parte contractantă poate face publice caietele de sarcini ale produselor sau o fișă rezumat a acestor caiete, precum și punctele de contact pentru dispozițiile în materie de control corespunzătoare indicațiilor geografice ale celeilalte părți contractante protejate în temeiul prezentului acord.

Articolul 11

Comitetul mixt

(1) Părțile contractante convin să instituie un comitet mixt format din reprezentanți ai părților contractante, având ca scop monitorizarea aplicării prezentului acord și intensificarea cooperării și a dialogului în materie de indicații geografice.

(2) Comitetul mixt adoptă decizii prin consens. Comitetul își stabilește propriul regulament de procedură. Se întrunește cel puțin o dată pe an și la cererea oricăreia dintre părțile contractante, alternativ în Uniunea Europeană și în Republica Moldova, la o dată, într-un loc și într-un mod (care poate include videoconferințe) stabilite de comun acord de părțile contractante, dar nu mai târziu de 90 de zile de la formularea cererii.

(3) Comitetul mixt asigură, de asemenea, funcționarea adecvată a prezentului acord și poate lua în considerare orice aspect legat de punerea în aplicare și funcționarea acestuia. În special, comitetul răspunde de:

Articolul 12

Domeniul de aplicare teritorial

Prezentul acord se aplică, pe de o parte, teritoriilor în care se aplică Tratatul privind Uniunea Europeană și în condițiile prevăzute de tratatul menționat și, pe de altă parte, teritoriului Republicii Moldova.

Articolul 13

Limbi autentice

(1) Prezentul acord este redactat în dublu exemplar în limbile oficiale ale ambelor părți contractante.

(2) În cazul unor divergențe de interpretare, versiunea în limba engleză este hotărâtoare.

Articolul 14

Dispoziții finale

(1) Prezentul acord intră în vigoare în prima zi a celei de a doua luni care urmează datei la care părțile contractante și-au notificat în scris îndeplinirea procedurilor necesare pentru intrarea în vigoare a prezentului acord.

(2) Fiecare dintre părțile contractante poate denunța prezentul acord printr-un preaviz de un an, notificat în scris celeilalte părți contractante.

Съставено в Брюксел на двадесет и шести юни две хиляди и дванадесета година.

Hecho en Bruselas, el veintiseis de junio de dos mil doce.

V Bruselu dne dvacátého šestého června dva tisíce dvanáct.

Udfærdiget i Bruxelles den seksogtyvende juni to tusind og tolv.

Geschehen zu Brüssel am sechsundzwanzigsten Juni zweitausendzwölf.

Kahe tuhande kaheteistkümnenda aasta juunikuu kahekümne kuuendal päeval Brüsselis.

Έγινε στις Βρυξέλλες, στις είκοσι έξι Ιουνίου δύο χιλιάδες δώδεκα.

Done at Brussels on the twenty-sixth day of June in the year two thousand and twelve.

Fait à Bruxelles, le vingt-six juin deux mille douze.

Fatto a Bruxelles, addì ventisei giugno duemiladodici.

Briselē, divi tūkstoši divpadsmitā gada divdesmit sestajā jūnijā.

Priimta du tūkstančiai dvyliktų metų birželio dvidešimt šeštą dieną Briuselyje.

Kelt Brüsszelben, a kétezer-tizenkettedik év június havának huszonhatodik napján.

Magħmul fi Brussell, fis-sitta u għoxrin jum ta’ Ġunju tas-sena elfejn u tnax.

Gedaan te Brussel, de zesentwintigste juni tweeduizend twaalf.

Sporządzono w Brukseli dnia dwudziestego szóstego czerwca roku dwa tysiące dwunastego.

Feito em Bruxelas, em vinte e seis de junho de dois mil e doze.

Întocmit la Bruxelles la douăzeci și șase iunie două mii doisprezece.

V Bruseli dvadsiateho šiesteho júna dvetisícdvanásť.

V Bruslju, dne šestindvajsetega junija leta dva tisoč dvanajst.

Tehty Brysselissä kahdentenakymmenentenäkuudentena päivänä kesäkuuta vuonna kaksituhattakaksitoista.

Som skedde i Bryssel den tjugosjätte juni tjugohundratolv.

Întocmit la Bruxelles, la douăzeci și șase iunie două mii doisprezece.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen Pentru Uniunea Europeană